# data[].attributes.body
Els residus del grup I i II es consideren, fora del centre on es produeixen, com a residus municipals i l’ajuntament o l’ens municipal corresponent serà qui assegurarà la correcta gestió extracentre d’aquests residus. Exceptuant els cadàvers dels animals d’experimentació, la gestió dels quals sempre es fa amb la corresponent fitxa d’acceptació i full de seguiment, documents que es faciliten i validen a la Junta de Residus. Això implica la relació directa entre el centre productor, el transportista i l’empresa de tractament i, per tant, la responsabilitat subsidiària en la destinació i el tractament dels residus generats.

En el cas dels residus del grup III i IV, el centre generador dels residus i la instal·lació de tractament autoritzada per la Junta de Residus, han de signar la fitxa d’acceptació corresponent. A més, el transport –que efectua un transportista autoritzat– s’ha de formalitzar mitjançant un full de seguiment.

Les instal·lacions de tractament també han de:

- disposar d’un llibre oficial de control dels residus, on s’ha d’enregistrar l’activitat de la instal·lació i que ha d’estar a disposició de les autoritats competents;

- trametre a la Junta de Residus, mensualment, les dades dels residus tractats tant de la quantitat com

de la seva procedència.

# data[].attributes.body
Els residus dels grups I i II, un cop fora del centre sanitari, es tracten com a residus assimilables als municipals i van, doncs, als centres de disposició de residus municipals, exceptuant els cadàvers dels animals d’experimentació que van a una planta incineradora específica.

- Els residus del grup III es tracten mitjançant esterilització per autoclau i posterior trituració.

L’esterilització consisteix en l’eliminació de tots els organismes vius, i de les espores capaçes de reproduir-los, presents en el residu. Mitjançant un tractament d’autoclau els residus es sotmeten, gràcies al vapor d’aigua, a unes condicions de temperatura i pressió suficients per provocar llur esterilització.

Un cop esterilitzats i triturats, aquests residus esdevenen assimilables als municipals.

- Els citotòxics del grup IV es tracten mitjançant incineració en instal·lacions per a residus especials

# data[].attributes.body
Són els residus especials no inclosos en el grup III. Dins aquest grup s’inclouen aquells residus tipificats en normatives singulars com els medicaments caducats, restes de substàncies químiques, els residus radioactius i altres; també inclou els residus citotòxics (envasos, materials, restes que hagin estat en contacte amb medicaments per al tractament de malalts amb càncer).

# data[].attributes.body
Són residus especials que requereixen mesures de prevenció, atès que poden generar un risc per a la salut de les persones:

- residus sanitaris infecciosos: aquells residus capaços de transmetre alguna de les malalties infeccioses relacionades a l’annex del Decret 27/1999, com, per exemple, còlera, diftèria, tubercul·losi…

- sang i hemoderivats en forma líquida

- agulles i material punyent i tallant, usat

- vacunes vives i atenuades i cultius d’agents infecciosos

# data[].attributes.body
Son residus que per la seva naturalesa i composició són inerts o no especials, que no plantegen exigències especials en la seva gestió fora del centre, però dintre del centre poden ser de risc per malalts amb poques defenses inmunològiques i a més poden provocar fàstic o manies. S’inclou en aquest grup els materials de cures, guixos, robes i materials d’un sol ús tacats amb sang, secrecions, cadavers d’animals d’experimentació, i d’altres residus no inclosos en el grup III.

# data[].attributes.body
Són residus que per la seva naturalesa i composició són inerts o no especials, que no presenten exigències especials quan els gestionem. S’inclou en aquest grup el material d’oficines i despatxos, bars, menjadors, jardineria…

# data[].attributes.body
Els residus sanitaris són generats per activitats d’atenció i investigació sanitària i s’han de seleccionar en origen per tal de facilitar el seu futur tractament. Es classifiquen en: